
a Revista anterior no limiar, centrámonos nos acontecementos do 10M de 1972. dos 


que este ano conmemóranse os 50 anos daqueles feitos, onde se celebraron moitos actos 
que aínda non remataron, durarán ata finais de ano, nós continuaremos colaborando como 
fixemos ata agora. 


Pero nestes momentos debemos resaltar que estamos nunha fase de recuperación da 
actividade cultural, na que se evidencian as carencias económicas que temos en Ferrol, 
polos escasos recursos que se adican a actividade cultural que son suplidas polas 
asociacións culturais con esforzo e imaxinación, esforzo que se albisca de maneira aínda 
incipiente. 


Noutro orde de cousas, pero sobre o mesmo, faremos unha pequena referencia ao Plan de 
Cultura promovido polo Concello, en rigor polo grupo de goberno do mesmo, esta é unha 
iniciativa na que se ven traballando desde hai anos, en diferentes fases, contratacións 
externas, pouca implicación social, con resultados moi cativos no referente os resultados 
dos traballos realizados que agora entraron nunha nova fase que se atopa en período de 
consultas cas Asociacións Culturais de maneira individual, non sabendo como se vai 
articular o plan no seu conxunto. 


ATENEA (LIMIAR) 


Esta iniciativa para ser positivos podería ser interesante, sábese que duraría ó anos, é dicir 


máis dunha lexislatura o que implicaría un compromiso e apoio das formacións políticas 
con Representación no Concello e apoio do tecido asociativo de Ferrol, esta iniciativa, 
pensamos que está abocada o fracaso, daremos dúas razóns para explicar a contundencia 
desta afirmación, non conta co apoio de ningún dos grupos políticos da Corporación (PP- 
FERROL en COMÚN- BNG) e sobre todo porque neste momento xa queda menos dun ano 
para as próximas eleccións municipais. 


En todo caso desde o Ateneo Ferrolán estivemos a participar desde o inicio dos traballos de 
forma virtual e cando foi posible de forma presencial, recentemente mantivemos a 
entrevista a que se nos convocou para expoñer a nosa opinión na que fixemos algunhas 
aportacións que se centraron en aspectos fundamentalmente estruturais, que cuestionan a 
crecente privatización dos traballos e xestión das estruturas culturais municipais, na 
reforma da estrutura orzamentaria para establecer con claridade e transparencia os 
recursos que se adican a cultura en Ferrol, que se separen os adicados a convenios 
nominativos e os de libre concorrencia, que se podían establecer actividades plurianuais 
con xustificación anual (evitaría baleiros e inseguridade xurídica) e rompería coa inercia do 
“vai facendo”. 


Xavier M. Dongil 


Presidente do Ateneo Ferrolán 


Fotos: Xoán Porto 


Separar os recursos das asociacións sen ánimo de lucro das asociacións profesionais e 
tamén das empresas, o Plan debería ser público e participativo. Non como agora. Para o cal 
debería retomarse a idea do Padroado ou dun Instituto ou calquera figura xurídica de 
similares características, fomentar as sinerxías entre asociacións, creación dunha WEB 
específica municipal para que cada asociación suba as súas actividades, establecemento dun 
regulamento para promovela actividade cultural, daríalle maior proxección e visualización, 
facer un plan asociado á cultura para poñer en valor o traballo realizado. 


Non podemos rematar este limiar sen compartir a satisfacción e éxito do Acto Institucional, 
onde se fixo oficial a recepción dos bens do Ateneo que estiveron secuestrados algo máis de 
1O anos, rescatados polo Concello de Ferrol, no acto presentáronse unha grande parte, 
escollida, dos devanditos bens. Contamos coa asistencia de 4 ex-presidentes do Ateneo 
ademais de representantes de todos os grupos políticos municipais encabezados polo 
Alcalde, tamén estivo a Delegada da Xunta para Ferrol, a iniciativa tivo unha boa acollida e 
con grande repercusión mediática. 


Agora toca gozar do verán e coller folgos para setembro. 

Por Francisco Oti RÍOS 


secretario da Academia Galega de Teatro 


oida que a Comarca Ferrolán sexa hoxe unha contorna merecente de 
incentivos e proxectos que movan a economía para asegurar a súa supervivencia, mais 
esa precaria situación non dificulta o desenvolvemento cultural, porque esta comarca 
ten algo que vai mais aló dos bens materiais, máis aló dos necesarios recursos 
económicos que permiten activar e promover actividades; non haberá moitos cartos, 
nin investimentos dabondo; pero si hai un capital simbólico importante: o capital 
humano. Un capital humano coa súa capacidade de facer, de inventar de construír; un 
excelente capital que, entre as xentes do teatro, adoitamos en chamar “A Canteira 
ferrolá”. 


ARTIGO 


O poder e a capacidade deste fenómeno -aínda por estudar como se merece-, deu, dá e dará 
para a cultura e para o teatro grandes logros, boas actividades e algúns e algunhas 
profesionais que dedican a súa vida ao oficio nas táboas. 


As pegadas deste fenómeno pódense apreciar en moitos aspectos da creación literaria, 
teatral, cinematográfica ou cultural; mais tamén na organización e na asociación cidadá; 
velaí o caso do Ateneo Ferrolán, sobrevivindo aos máis adversos ventos e tormentos. 


Non resulta, polo tanto, estraño que Ferrol siga no mapa, culturalmente falando, pois que 
Ferrol e a súa contorna contou e segue a contar, con ese importante capital simbólico e por 
iso resulta para moitos un referente. 


Unha desas paradigmáticas referencias é para nós o Primeiro Encontro do Teatro 
Profesional, celebrado hai máis de 30 anos no Ateneo (1988) coa participación activa nunha 
renacente profesión; mais sendo importante esa referencia non é a única, pois tamén 
poderiamos incluír como referentes outras actividades no Ateneo, coma o Premio de Teatro 
Infantil, a creación do Taller de Teatro, o Centro de Documentación, os Xoves Teatrais, a 
Mostra “Xeración Nós” ou o, xa máis recente, Certame de Teatro Infantil e Xuvenil 
“Atenea”; exemplos de bo facer e contribución ao sistema teatral desde Ferrol. 

RR Cartel dos Xoves Teatrais; Dese TI. / Portada 
| das Actas do Primeiro Encontro do Teatro 

ARTIGO 


E non queriamos, desde a profesión teatral, esquecer esas circunstancias e ter unha 
lembranza directa deses feitos na presentación das Actas do Primeiro Congreso 
Internacional do Teatro Galego que o pasado 16 de xuño presentamos no Ateneo Ferrolán. 


A realización dun Congreso xa nos roldaba no caletre aló polos anos setenta, cando aínda non 
había autoestradas, nin teléfonos móbiles, nin metaverso; cando o feito teatral era un 
fervello de ideas e proxectos, de reunións e propostas, desde Ferrol ata Vigo pasando por 
Ourense e Ribadeo; mais a súa realización tería que agardar ata a chegada da autonomía e a 
creación das institucións públicas para facerse realidade. 


Así, naquela oportunidade de 1988, o Encontro foi unha realidade inaugurado por Raquel 
Casal García, Directora Xeral de Cultura da Xunta de Galicia; e no seu desenvolvemento 
tiveron unha participación activa Antón Louro Goyanes, Subdirector Xeral de Promoción 
Cultural e o Doutor ferrolán Bonifacio Borreiros, Xefe do Gabinete Técnico da Consellería de 
Cultura quen, logo diso sería ascendido a Director Xeral de Cultura por Alfredo Conde, 
recentemente nomeado, Conselleiro de Cultura. 


As institucións públicas apoiaron o primeiro Encontro con recursos e de forma presencial, 
cuestión que, 32 anos despois, non se reflectiu no Primeiro Congreso Internacional do Teatro 
Galego que, se ben, recibiu apoios económicos das institucións públicas e privadas, tamén 
acusou a ausencia dos responsables de deseñar, implementar e executar as políticas teatrais. 


Se o Encontro atopou no tecido peninsular os apoios e a participación de persoas e 
institucións teatrais e de xestión; o Congreso foi máis aló e a presenza de especialistas e 
profesionais colleu carácter internacional, estatal e galego; coa participación activa de 
profesionais de Francia, Portugal, Cataluña, Madrid ou Extremadura ademais de Galiza; e 
fixo visible esa cuestión tanto nas Comisións Científica e Organizadora coma na 
presentación diaria de mesas de traballo e palestras. 


A pandemia tamén afectou ao Congreso con contundencia e levou á organización a pospoñer 
a celebración ata ter garantías da celebración, mesmo a contemplar o feito de ter que facelo 
en streaming, cuestión que finalmente se mantivo para permitir a participación de daquelas 
persoas que sobre pasaban o aforo permitido. A simultaneidade das palestras e das mesas 
previstas, obrigada pola cantidade de temas propostos, complicou aínda máis a organización 
do congreso pero a experiencia e dedicación do equipo de organización permitiu o 
desenvolvemento do evento en perfectas condicións, tal e como estaba previsto. 


ARTIGO 


Tralo Congreso un equipo de editores formado por Carlos-Caetano Biscainho-Fernandes, 
Carlos Lorenzo Pérez, Dolores Vilavedra e mais eu, nos puxemos a traballar arreo na edición 
das Actas do Congreso en colaboración co Consello da Cultura Galega que desde o principio 


amadriñou á Academia Galega de Teatro e o seu proxecto estrelar, o Primeiro Congreso 


Internacional do Teatro Galego. 


Foi un traballo duro, complicado de asentar no rigor académico e sobre todo pola 
diversidade dos temas tratados, polos seus enfoques e polos diferentes estilos, tamén polo 
uso dos tres idiomas do Congreso: Portugués, Castelán e Galego; que así quedan reflectidos 
no volume de mil páxinas que recollen o pensamento teatral aquí e agora; mil páxinas que 
agardamos supoñan tamén mil primaveras máis para o Teatro Galego. 


Portada das Actas do | Congreso 
- Internacional do Teatro Galego. 


Imago Mundi deseño. 


a 
$ 


Ú 
CARLOS-CAETANO BISCAINHO-FERNANDES 
CARLOS LORENZO PÉREZ 
INCISCO OTI RÍOS E 
DOLORES VILAVEDRA SS o 
EDITORES AR 


Desenando horizontes. 

Nada é produto da casuística e a presentación do libro das Actas do Congreso tampouco podía 
ser; había que buscar O marco axeitado e este non podía ser outro que o Ateneo Ferrolán. O 
mesmo Ateneo que nos acolleu en 1988 e onde se forxaron as ideas que moveron o teatro 
destes últimos 3O anos; pareceunos xusto e necesario, O mesmo que aproveitar tal 
circunstancia para recoñecer a labor teatral constante durante todo ese tempo que levou a 
cabo Luciano Fernández Vicente, Director Técnico do Padroado da Cultura do Concello de 
Narón, quen recibe, nese mesmo acto de presentación das Actas, o Premio da Academia 
Galega de Teatro a toda unha vida ao servizo público do teatro: Vaian pois os nosos parabéns 
para Luciano e tamén para o Ateneo Ferrolán por seren motor e plataforma de 
transformación social, para poñer a cultura e o teatro a carón do público. 


A n tes, O que veu despois xa é outra 
'. Uu ra N te e historia e nós, como é propio 


dunha estirpe rebelde: 

Bernardo Máiz Vázquez 


“A algúns anos veloces 
sucedéronos de súpeto os 
meses máis vertixinosos. 
Ocorreu en Ferrol, na 
primavera de 1972, eía 
repetirse diante dos nosos 
fociños e Vigo, durante todo 


setembro.” (Luís Rei Núñez, 
2022) 


ARTIGO 


ANTES DE 1972 
O protagonismo da oposición ao franquismo, pulado até os 
primeiros anos setenta case en exclusiva polo PC, 
correspondeulle principalmente a obreiros e estudantes, O 
movemento obreiro, dirixido por CCOO, fora evolucionando a 
grandes pasos da reivindicación laboral estrita, e o escolar 
desde aspectos puramente académicos, cara a obxectivos 
políticos (democracia, liberdade, amnistía; na Galiza 
incluíamos a reivindicación dos nosos dereitos como pobo. 
Eses elementos conformaran un fervello de progresiva e 
ilusionada rebeldía, formación e combate “contra a mesma 
base do sistema fascista de goberno que impera no país”, 
como remataba un panfleto de 1971. 


Santiago, 1972 (7.500 estudantes.).- Comezando aplicarse na 
universidade a Ley General de Educación nos últimos meses 
de 1971, nun proceso nado na universidade de Barcelona, o 
estudantado presentou unha táboa reivindicativa ampla, 
debatida e meditada, contra o numerus clausus, o sistema de 
acceso a estudos superiores (COU mais selectividade), a 
división en tres ciclos deses estudos (diplomatura, 
licenciatura, doutoramento), a creación de diferentes plans de 
estudos nas mesmas titulacións (dificultando traslados e 
validacións), a elevación de taxas, a calidade científica e do 
ensino, pola elección democrática de representantes, 
etcétera. 


O Ministerio de Educación, e na Galiza o reitorado 
compostelá, mantíñanse intransixentes, polo que o 2o de 
xaneiro comezou en Santiago unha riola de asembleas, 
peches, follas volandeiras, manifestacións, detencións. Os 
días 5 e 6 de febreiro as autoridades académicas e 
gobernativas sancionaron a vinte estudantes caracterizados 
(a seis de nós con sancións duplas), a solidariedade baldeirou 
as aulas e mobilizou o país con recollida de firmas, entre elas 
do comité de Bazán. Deses días en diante en Santiago medrou 
a parálise académica, as cargas policiais e as detencións. 


NS O bo? —/ Ú2 
a Voz de Galicia ——- 


Doble conato de manifestación 
' disuelto por la fuerza pública 
| —— enEl Ferrol 


EL FERROL DEL CAUDILLO, 18. — (De nuestra Delega- 
ción), — A las doce y media deo la tarde, a la salida de la Fac- 
toría Bazán, un grupo de su personal, que se aproximaba a los 
seiscientos productores, recorrió varias calles, entre otras las de 
San Amaro, Callao y General Mola. 


FERROL, 15, — (De nuestra Delegación). — En el día de 
hoy han pasado a la cárcel, a disposición de la autoridad milí- 
tar, diez personas, de las que a siete se las considera responsa- 
bles de la formación de organizaciones clandestinas declaradas 
ilegales, habiéndoseles ocupado documentación de tipo comunis- 
ta, y de su participación directa en los hechos que se les impu- 
tan, Las otras tres, por actos de agresión e insultos a la fuerza 
armada en el pasado día trece, 


TILOS ESE SZ 


dencia 


MILITARIZACION DEL PERSONAL DE LA FACTORIA 


ab CÁ - o a só TE ES z 
ol Caudillo: GRAVES INCI- 
El Fer AO ES CALLEJEROS 


26 heridos es el balance de los enfrentamientos 
gran) manifestantes y las fuerzas del Orden Público 


licates, 
nón SS sela de Jo mañana, hora en que habitualmente entra a trabajor 


el primor tummo de la mañana en la tectoría, y posteriormente en horas de en- 
veda normal a les sieto y modía, se observo una importante concentración da 
trabajadores en la sons de los Cantones, Las puertas de la lactoria -Bazóáns per. 
manecieron cerradas, de acuerdo con el aviso hecho público en la víspera. 
concentrados en el Cantón 'iníciaton le mar- 


u 'es fueron alcanzados y se originó la dramá- 
confusión consigulent LURA ASAS SP ME Du da O e oy Lo NN 
trantadados a centros seniias Muuiats abriu tubjarto dual dta Ata dO 

Informe P. Armada | 


Ferrol, 1972 (10O. 000 Operarios no sector naval).- Na 
negociación dos convenios as forzosamente clandestinas 
CCOO nas que militaban case todos os enlaces e xurados da 
EN Bazán ferrolá conseguiran melloras laborais superiores ás 
das factorías de Cádiz e Cartagena. Negociándose en Madrid o 
5” convenio (que a empresa quería único para as tres), dende 
o día 1 de Marzo as CCOO convocaban en Bazán- Ferrol 
asembleas cotiás informativas que transcendían á solidaria 
sociedade comarcal. O día 6, sen presenza de representantes 
dos traballadores ferrolás, foi asinado en Madrid un convenio 
común para Cadiz - Cartaxena - Ferrol, extremo coñecido en 
Ferrol de inmediato. 


Na mañá do día 9, sabedora á asemblea de traballadores de 
sancións, agresións e detención de varios dos seus 


representantes, optaron por un peche indefinido dentro da 


EN 


factoría, producíndose as 17 horas un violen tísimo desaloxo 


j 


da 


policial. Ao serán, a dirección de Bazán dispuxo o “lockout” 


a 


empresarial. 


Na mañanciña do día 10 os traballadores atoparon pechadas 
as portas da factoría, polo que marcharon en manifestación 
polas rúas chamando á solidariedade da cidadanía. 
Bloqueados os manifestantes no inicio da Avenida das Pías 
por dúas seccións da Policía Armada esta disparou, e a 
consecuencia do tiroteo morreron Amador Rey e Daniel 
Niebla, resultando feridos de bala 25-30 persoas. Coa bisbarra 
en estado de sitio durante 1o días e Bazán militarizada o 17, a 
resposta de Ferrolterra foi total contra a barbarie, mais un 
fortísimo labor policial levou á detención de máis de 160 
persoas, outras tantas foron despedidas só en Bazán, outras 
mais agachadas ou camiño do exilio. 


ns 
UE 


Santiago, 1972.- Na situación combativa sinalada máis atrás, 
O mesmo 10 de marzo soubemos o que sucedera en Ferrole 
Santiago estalou en ira. Segundo informe do capitán da Policía 


Armada Blázquez (que o día seguinte marchou a Ferrol), ; RESE | 
tea a A Ar A 1 
ES POSTA ABC. 11/03/1972 

“una masa enfebrecida de más de mil personas” que berraban 


“Policía asesina”, “Estudiantes con Ferrol”, os grises 
retrocederon até pecharse na comisaría, que algún exaltado 


quería asaltar. Paralizada a universidade e a cidade, saíu unha 


“Declaración conjunta de obreros y estudiantes gallegos” 
(que sabemos redactada polo PCG), coas consignas de 
“Libertad de expresión, derecho de reunión, derecho de 


huelga, Fuera la policía de las fábricas y de las universidades“ 


Como en todo o país, os días seguintes e moitos máis houbo 
pintadas, follas volandeiras,... e moi duras manifestacións 
especialmente na parte nova de Compostela, con pedrexas e 


cócteles molotof contra a policía. 


Vigo, 1972: 25-30.000 traballadores industriais: Citróen 
(4.000), Álvarez (2.000), sector naval (estaleiros 4.500), etc, 
etc. 


O día 11 de marzo as CCOO chamaron a un paro solidario con 
Ferrol, que foi medrando nas rúas con manifestacións. O día 
15 a policía cargou na Porta do Sol con extrema violencia 
contra unha numerosa concentración solidaria, seguida de 
detencións e sancións. 


En Maio, a mala xestión da dirección do estaleiro Barreras 
levou ao peche desa empresa o día 23, xustamente cando 
estaba a negociarse o convenio; ese mesmo día comezou a 
protesta, nas seguintes xornadas a práctica totalidade dos 
traballadores da bisbarra viguesa foron sumándose a paros e 
manifestacións en apoio dos de Barreras. Aínda que o día 31 
houbo acordos, iniciarase unha nova estratexia, unha 
dinámica intelixentemente revolucionaria no movemento 
obreiro galego. 


acurrados na Praza de Compostela, A Senra, Porta Faxeira, por 


lscido por impacto de bala en el pecho, 
por herida de bals on la ontexa, 
por hovián de bala on osteza 


- Aña sor sal GA So SU 
favo par harída tala en pierna derecha. 

Recordatorio Amador e Dan 


Ese cambio de liña estalou no mes de Setembro, cando a 
intransixencia da dirección da Citróen e o despido de 
traballadores, motivou dende o 11 unha cadea de folgas 
fábrica a fabrica, día a día, de xeito que, implicados tódolos 
sectores sociais, na bisbarra de Vigo houbo folga xeral dende o 
día 16 ao 25 de Setembro, con máis de 30.000 traballadores en 
paro. Con Vigo tomado pola policía e a garda civil, nunha dura 
escalada (barricada a barricada) de acción-reacción- 
reflexión-acción que afondou na concienciación proletaria e 


que, por obra da mínima Organización Obreira (OO, dentro de 
CCOO), transcendía ás organizacións clásicas da esquerda 
política ou sindical, unha reflexión táctica e ideolóxica tanto 
no movemento obreiro como nun nacionalismo que ía 
achegándose á confluencia dialéctica entre loita de clases e 
liberación nacional. 


DESPOIS DE 1972 
As CCOO seguiron protagonizando as reivindicacións da 
Galiza proletaria, mais o impacto do setenta e dous 
representou un cualitativo salto adiante nas formas de 
combater á ditadura e na irrupción sindical do nacionalismo 
galego de esquerda na súa estratexia de frontes (cultural, 
estudantil, obreiro... ) evolución perceptible nos “Terra e 
Tempo” (voceiro da UPG) de 1972, no primeiro número de Portada Te T, xaneiro 1973, París 


1973, nun extraordinario sobre marzo de 1972 e nun “Informe 


“fi o )) a 


n?1 do “fronte obreiro” da UPG, estes dous da autoría de 


. . . . , # E 
Moncho Reboiras; a estratexia sindical baseábase en células UCie 2 


que editaban voceiros, ERGA en 1973, en 1974 UTEG, CCLL 


UTBG, UTSG, para artellar en 1975 o SOG, “un sindicato dos 
SS (saluo der T.O. P. 


obreiros de Galicia pola Única razón de que este é o anaco do “ui los sucesos te Fano | 


mundo que nos tocou no reparto”. Sen renunciar -aínda- ás 
CCOO, o SOG-ING acadou en 1978 0 13'596o dos delegados 
sindicais. 


Xuízo dos 23 

GON CEO MÁIS 

SNIN COCNPÁNA (USOS 


Escritora e graduada 


en Dereito e Relacións 
Laboráis (USC), autora 
do Trabarlo Fin de Grao 
"Aunque cueste 
respirar: estudio del 
amianto con 
perspectiva de género" 


Para Joaquín, in memoriam 


amianto e a muller, un binomio bastante 

estraño se o les por primeira vez. 

Analicemos ambas palabras po r separado: 
muller, pode darnos unha idea de que abordaremos 
temas en feminino; e amianto, quizais nese momento 
non nos demos conta, pero podemos asocialo coa 
famosa uralita. Está algo máis centrado o tema? 
Podemos dicir que Si, pero... 


Isto foi o primeiro que pasou pola miña mente cando 
me propuxen estudar a relación entre o amianto e as 
mulleres. Todo o mundo pensaba que non tiña máis 
relevancia que esa, xa que Os efectos serán Os mesmos 
en todas as persoas, rematando por afirmar que o 
amianto é un veleno que mata e que destrúe todo o que 
está próximo a el. Pero eu sempre pensei, como di 
Andrés Suárez nunha das súas letras, que hai algo 
máis. Os meus titores pensaron que sería complexo, 
pero non dubidaron nin un segundo en comezara 
pasarme todo o material que se lles aparecía na mente 
(documentais da situación do amianto en todo o 
mundo, posibles prestacións que as mulleres podían 
solicitar...) 

pero non atopamos nin un só traballo que 
abordase o binomio muller-amianto. E 
aquí é onde ven o maior muro de formigón 
que atopei: a inexistencia de información 
neste tema. Esta afirmación debe ser 
puntualizada, xa que non é certa 
completamente. Lembro que a primeira 
fonte que me aportou algo de luz nun 
momento de absoluta escuridade foi un 
breve artigo nunha revista médica dunha 
doutora de atención primaria a quen lle 
chegaron dúas irmás á súa consulta con 
molestias respiratorias e, tras moitas 
preguntas e a adopción do protocolo do 
amianto, descubriu que traballaran gran 
parte da súa vida arranxando sacos nunha 
empresa á cal chegaban cheos dun po 
branco que resultou ser amianto. 
Resultado? Dúas mulleres con asbestose 
recoñecida como enfermidade 
profesional1 


Pero irnos máis ala... Durante as décadas 
do 60 e 7O, o número de mulleres que 
traballan fóra das súas casas non era 
demasiado elevado. Unha gran maioría de 
mulleres adicaban a totalidade da súa vida 
a coidar da súa familia e do seu fogar 
(persoas como a miña avoa), quen ás veces 
tiñan que limpar e lavar as roupas de 
traballo dos seus homes, fillos ou pais (os 
buzos de Bazán e Astano coñecidos por 
todos os habitantes da comarca de 
Ferrolterra), equipos que habitualmente 
podían estar repletos de amianto, xa que 
sempre lembro como meu avó contaba que 
teñen durmido cando ían "velar" entre 
placas de amianto, fumaban cerca deste 
material... 


Este material vivía nas súas vidas como se 
de un fillo máis se tratase. 


Tras coñecer esta información eu 
pregunteime: estas mulleres non teñen 
dereitos? E comecei a mergullarme na 
xurisprudencia, a cal xa recoñeceu en 
sentencias como a de 2019 dun Xulgado do 
Social de Tortosa, a condena á empresa por 
permitir que as mulleres lavasen as roupas 
do traballo na casa, cando dende o punto 
de vista da prevención de riscos isto estaba 
totalmente prohibido. Tamén se están a 
recoñecer sentenzas como a de marzo de 
2021 da Sala do Civil do Tribunal Supremo 
recoñecendo a condición de vítimas a 
mulleres veciñas dunha fábrica de amianto 
afectadas por patoloxías causadas polo 
maldito veleno de sete letras. Vaia, que 
máis me esperaba? 


Todas as persoas temos pulmóns, temos 
larinxe, temos corazón (aínda que só 
fisioloxicamente falando), pero non todas, 
só as mulleres, temos ovarios ou útero. A 
miña seguinte formulación foi: pode 
afectar ao amianto especialmente a estes 
órganos? E a miña sorpresa foi cando 
comprobei que efectivamente si. En países 
como Alemaña xa está recoñecido o cancro 
de ovarios como enfermidade profesional 
vinculada ao amianto. En España non 
atopamos na listaxe de substancias e 
patoloxías orixinadoras de enfermidades 
profesionais ningunha, repito, 
NINGUNHA patoloxía feminina específica 
causada polo amianto. Aínda se dubida se 
hai algo que cambiar na sociedade? 

Todo isto levoume a varias conclusións, 
establecendo como a primeira delas a 
fixación como hipótese principal do 
traballo da demostración dunha existencia 
de discriminación por razón de sexo no 
cadro de enfermidades profesionais 
español, a cal pode ser arranxada coa 
introdución tan necesaria da perspectiva 
de xénero de maneira transversal, en 
particular no ámbito da prevención de 
riscos e no dereito da Seguridade Social, e 
en xeral no ámbito xurídico. 


A segunda das conclusións foi ver como 
volven ser as mulleres quen collen a 
bandeira da loita (como vimos nas nosas 
rías con exemplos como Madres contra la 
droga, encabezadas por Carmen 
Avendaño) e crean asociacións como 
ANANAR. María Asunción é a súa 
presidenta, muller e viúva dun home 
traballador quen lle foi arrebatado polo 
amianto. Dende ese momento, comezou a 
loitar porque outras mulleres e homes 
coma ela visen os dereitos dos seus 
familiares recoñecidos; co cal eu quixen 
destacar o papel das asociacións, como 
ocorre no caso de AGAVIDA e outras 
asociacións en defensa do amianto en toda 
a xeografía española. 


A terceira das conclusións é a necesidade 
de formación médica en temas de amianto 
e concretamente en patoloxías específicas 
da muller, xa que é moi relevante ter isto 
presente dende todas as ramas médicas, 
non só na neumoloxía, senón tamén na 
xinecoloxía, entre outras. 


Outras conclusións serían a defensa pola 
aprobación dunha Lei integral contra o 
amianto, a creación dun Fondo de 
Compensación para as vítimas, unha 
unificación xurisdicional ao determinar cal 
das xurisdicións será a competente para 
levar os temas en relación co amianto 
(evitando a peregrinación da que Rober 
Amado fala no seu libro Peregrinos del 
amianto, o cal os recomendo 
encarecidamente, sendo un libro vital 
para o meu traballo). 


Con todo, tan só puido dar as gracias aos 
meus titores e a persoas como Mari Asun 
porque ao facer este traballo sinto que 
coñecín mellor á miña comarca e aos meus 
veciños, incluso á miña familia. E, porque 
non dicilo, tamén estou moi orgullosa de 
poder dicir que este traballo é o primeiro 
académico que se centra só na relación 
muller-amianto, algo que tamén me fai 
reflexionar sobre a necesidade que tiña o 
mundo de saber o que eu conto nas case 
130 follas que compoñen Amianto e 
muller, o meu traballo de fin de grao, o cal 
oxalá algún día xa non sexa necesario. 


NOTAS AO TEXTO: 


1. González Gómez, M.F. (2011, Salud laboral y 
género. Apuntes para la incorporación de la 
perspectiva de género en el ámbito de la prevención 
de riesgos laborales. Occupational health and 
gender. Notes to incorporate 

anos de arqueoloxía da 


UDC en Oriente Próximo 


decembro 2021 / marzo 2022 


FACENDO 
HISTORIA 


de luns a venres, 
É de 11:00 a 13:30 h A 
ede17:00a 21:00h 


15402 Ferrol 


Fotografía: Eloy Taboada 


FALADOIRO 


Juan Luís Montero Fenollós (Lorca, 
1968) é Doutor en Historia pola 
Universitat de Barcelona (1996) e 
investigador do Instituto do 
Próximo Oriente Antigo da mesma 
(1993-2001). Na 


actualidade, é profesor titular de 


universidade 


Historia Antiga na Facultade de 
Humanidades e Documentación da 
Universidade da Coruña (campus 
de Ferrol). 
arqueoloxía de Oriente Próximo, 
entre 2005 e 2011, 


Especializado en 


dirixiu a 


expedición arqueolóxica sirio- 
española en Deir ez-Zor, en Siria. 
2005, O 


Concepción Arenal de investigación 


Recibiu, en premio 
en Humanidades polo proxecto 
“Tras as pegadas da torre de 
Babel”. En 2009, foi 
Caballero da Orde das Palmas 


nomeado 
Académicas, condecoración que 
concede o Ministerio de Educación 
da República Francesa. Durante o 
CUISO 2014-2015 foi o titular da 
Cátedra Santander de Ciencias 
Sociais e Humanas da Universidade 
Nova de Lisboa e durante o 2017 - 
2018 da Cátedra Jorge Juan en 
Ferrol. Desde 2017, co-dirixe O 
proxecto arqueolóxico 
internacional en Tell o-Far'a, en 
Palestina. Publicou varios libros 
sobre historia e arqueoloxía de 


Babilonia. 


ntre decembro de 2021 e marzo de 


2022, O Ateneo Ferrolán ha acollido 

a exposición temporal “Facendo 
Historia. 15 anos de arqueoloxía dá 
Universidade da Coruña en Oriente 
Próximo”, actividade divulgativa que 
estivo acompañada de visitas guiadas, 
conferencias e proxeccións audiovisuais. 
Con que obxectivo organizouse esta 
exposición? 
A mostra organizouse para dar a coñecer á 
sociedade de forma amena e didáctica os 
quince anos (2005-2020) de 
investigacións arqueolóxicas da Facultade 
de Humanidades de Ferrol (UDC) en Siria e 
Palestina, unha iniciativa científica 
pioneira en Galicia. 


Estes tres lustros de traballo, nos que 
participaron máis de sesenta persoas de 
seis nacionalidades, serviron para poñer ao 
campus ferrolán no mapa da arqueoloxía 
internacional. 


Cal é a razón de investigar en Siria e 
Palestina a miles de quilómetros de 
Galicia? 

A resposta é sinxela: esta rexión é o berce 
da civilización. Toda ela é un gran libro de 
historia universal, que aínda oculta datos 
fundamentais para estudar temas tan 
importantes como a orixe das cidades, da 
escritura ou dos textos bíblicos. 

Quen participou na mostra? 
Esta exposición é o froito dun traballo 
colectivo. Sen as magníficas fotos e 
vídeos dos fotógrafos ferroláns José 
Pardo, Eloy Taboada e Víctor Rivera o 
proxecto non sería posible. Eles foron os 
nosos ollos sobre o terreo. As súas fotos 
funcionaron como unha gran xanela 
aberta coa que mostrar á sociedade 
ferrolá unha iniciativa única. A UDC, o 
grupo de investigación CulXeo e a 
Sociedade Luso-Galega de Estudos 
Mesopotámicos patrocinaron a mostra, 
mentres que o Ateneo Ferrolán ha 
cedido as súas magníficas instalacións. 


Como se estruturou a mostra? 

O deseño da exposición estivo dominado 
en todo momento pola didáctica, por 
unha linguaxe sinxela e accesible ao 
gran público. A divulgación e a 
educación fóra das aulas son 
fundamentais para unha Universidade 
pública como a nosa. O percorrido polas 
dúas plantas do Ateneo organizouse en 
varios módulos temáticos compostos de 
fotografías, planos, textos, vitrinas e 
audiovisuais, que se completaron cun 
espazo reservado para recrear unha 


escavación arqueolóxica na 
Mesopotamia do ano 3300 a.C. O 
visitante puido achegarse de forma 


A exposición foi, tamén, unha modesta 


amena a diversos aspectos relacionados homenaxe aos nosos amigos, colegas e 
) 


co proxecto arqueolóxico da UDC como colaboradores sirios e palestinos, vítimas 


son: Orixes, Oriente Próximo, da intolerancia, da violencia, e da 


cooperación, ciencia, Vida cotiá, indiferenza da comunidade internacional. 


arqueoloxía, difusión, e imaxes e sons. 


FALADOIRO 


Foto: José Pardo 


Como funcionaron as visitas guiadas? 

As visitas foron un éxito e estiveron 
abertas a escolares, asociacións e 
colectivos de todas as idades. Creo que as 
organizadas para estudantes de primaria e 
de ESO gustaron moito, pois incluía un 
taller de introdución á escritura 
mesopotámica, a máis antiga do mundo. 


Aprenderon algo totalmente novo para 
eles: como era unha escola de escribas e 
como se escribía fai máis de cinco mil 
anos. Os nenos íanse encantados co seu 
nome escrito por eles mesmos en 
cuneiforme. Unha experiencia única, 
que creo non esquecerán. Igualmente, 
poder simular e participar nunha 
escavación no chamado “recuncho da 
arqueoloxía” tamén lles atraeu 
moitísimo. Espero sementar a semente 
de futuras vocacións no ámbito da 
arqueoloxía. 


Cales foron as grandes achegas da UDC 
nestes anos de arqueoloxía en Oriente? 
As achegas científicas foron varias e O 
proxecto, ademais, segue en activo. 
Entre outras, destacaría dous: unha 
sobre as orixes do pan cara ao 3500 a.C. 
e outra sobre a expansión dos reis 
asirios cara a0 1250 a.C. A través de 
estudos de laboratorio e da arqueoloxía 
experimental cremos descubrir o uso 
duns enigmáticos cuncos de cerámica 
como moldes para elaborar pan con 
fermento. Para un sumerio comer pan e 
beber cervexa era símbolo de 
civilización. Fomos, ademais, o primeiro 
equipo español en atopar textos 
cuneiformes en arxila. O seu estudo 
serviu para reescribir os roteiros 
comerciais e O seu itinerario xunto ao 
“Éufrates en tempos do imperio asirio. 


Como é organizar un proxecto arqueolóxico en Palestina? 

É un proceso complexo e laborioso. Hai que ter presente que Palestina é un país moi fráxil e 
inestable, un (case) Estado, que aínda non foi recoñecido internacionalmente por todos os 
países da ONU, España entre eles. O noso proxecto arqueolóxico en Tell o-Far'a (Cisxordania) 
non está á marxe do conflito palestino-israelí, pero conseguimos ata o de agora que sexa 
unha especie de illa onde só teña cabida o coñecemento. Non hai mellor vía para o 
entendemento entre os pobos que a ciencia e a cultura da paz. Ademais, os tempos da 
arqueoloxía colonial xa pasaron. Agora é o momento da cooperación entre iguais. 


Apóiase suficientemente este tipo de proxectos de investigación dentro do campo das 
Humanidades? 

Se nos comparamos con outros países do contexto europeo, a resposta é non. España neste 
momento ten unha ducia de proxectos arqueolóxicos activos en Oriente Próximo (Israel, 
Palestina, Xordania, Líbano, Emiratos Árabes e Iraq) que, en xeral, reciben un financiamento 
suficiente pero mellorable. 

Temos que competir cos nosos colegas europeos en inferioridade de condicións, pois ao baixo 
financiamento hai que engadir a escasa tradición en España no campo da arqueoloxía 
oriental, o que provoca unha falta de bibliotecas, de laboratorios e, sobre todo, de capital 
humano. O peche, ao acabar este curso, do título de Humanidades en Ferrol prexudicará a 
formación de futuros especialistas neste campo da Historia Antiga e a Arqueoloxía, que é 
minoritario na universidade española. É unha pésima noticia para os que amamos a cultura, 


a historia e o coñecemento universal. 


Que lle supuxo traballar no mundo árabe? 

Escavar en Siria e Palestina achegoume experiencias vitais irrepetíbeis, que me marcaron 
para sempre no persoal e o profesional. Amo profundamente aquelas terras orientais e a 
hospitalidade da súa xente. Traballar alí é un agasallo. É un soño cumprido e un camiño, 
persoal e intelectual, polo que non penso deixar de transitar. 


Escavar en Siria e 
Palestina 
achegoume 
experiencias vitais 
irrepetíbeis, que 
me marcaron para 


sempre no persoal 


e o profesional ” 

O CERCADO DO MONTE DA LAGOA: 
HIPÓTESES SOBRE A SÚA ADSCRICIÓN 


Asociación Cultural Ferrolterra Antiga 


(Antonio Casal, Rubén Labisbal, Manuel Pita) 


límite noroccidental entre os concellos de Ferrol e Narón vén 
marcado polas alturas do Monte da Lagoa. Neste lugar, previamente á 
formación dos modernos concellos, confluían tres parroquias: San 
Martiño de Covas, Santa Uxía de Mandía e Santa María do Val, 
actualmente integradas, as dúas primeiras, no concello de Ferrol e a 
terceira delas no concello de Narón. Como posible recordo desta tripla 
confluencia aparece no lugar o topónimo “Fonte dos Tres Alcaldes” Dito 
lugar, segundo testemuña André Pena Granha, tería a atribución de 
Porta do Alén, a cal en datas sinaladas, como durante a noite de San 
Xoán, permitiría o tránsito entre ámbalas dúas realidades. Tamén, nese 
tempo podería escoitarse no lugar a música producida por un mouro ao 
tocar unha gaita de ouro. 


Perto da Fonte dos Tres Alcaldes, do lado do concello de Narón, 
nun outeiro de formas redondeadas, nomeado como da Pena Grande, 
apréciase a presencia dun recinto ovalado. Este esténdese polo cumio do 
outeiro, o cal queda delimitado por un muro perimetral. 

As súas dimensións son duns 60 metros no seu eixo NO-SE e de 45 
metros no eixo SO-NE. Como se sinalou, o espazo esta rodeado por un 
muro, probablemente conformado en grandes cachotes da propia pedra 
granítica do lugar. Na actualidade aprécianse dúas interrupcións no 
muro, nas seccións NO e SE, coincidindo co trazado dunha pista ou 
cortalumes, se ben, probablemente a entrada orixinaria ao recinto fora 
ao do lado NO. 


O outeiro no que se localiza aparece individualizado do resto de 
elevacións, cunha altura duns 304 metros de altitude que lle confire un 
predominio visual sobre a contorna e o resto de cumios do lado leste. Se 
ben, as elevacións máis altas do lado oeste do Monte de Lagoa fan que o 
outeiro da Pena Grande quede algo invisibilizado ou agochado. En 
definitiva, non semella que a localización do recinto responda a unha 
función ou aproveitamento estratéxico / defensivo. 


O recinto foi catalogado por André Pena Granha, quen datouno 


como un xacemento do Neolítico Final, denominándoo como cercado ou 
Couso Neolítico, e atribuíndolle unha función pastoril, como espazo para 
gorecer o gando. Para Pena Granha, estes curros vedros, conformados 
por pedras fincadas, estarían presentes pola Europa Atlántica. 


Agora ben, un recente estudo impulsado dende a Universidade de 


Santiago de Compostela, ao cargo dos arqueólogos Pilar Prieto e Luis 
Cordeiro ten aberto a posibilidade dunha adscrición diferente para o 
recinto do Monte da Lagoa. No seu traballo de catalogación teñen 
documentado, ata o momento, 43 estruturas circulares, entre as cales se 
inclúe o cercado do Monte da Lagoa. 

De maneira xenérica compartirían estas unha serie de características, 
que permitirían consideralas como similares a algúns xacementos 
previamente coñecidos e estudados con metodoloxía arqueolóxica. 
Presentan todas elas unha forma circular ou ovalada, delimitadas por un 
parapeto e coa presencia, nalgúns casos, dun foxo. As dimensións dos 
mesmos é variable, mais a meirande parte dos xacementos catalogados 
teñen un diámetro de entre 50 e 7O metros. 

En base aos mencionados traballos arqueolóxicos, desenvolvidos 
previamente nalgunhas destas estruturas, como no caso da Roda de 
Barreiros, tense podido outorgarlles unha adscrición ao período do 
Bronce Final. Á súa vez, ao non constatarse durante os traballos 
arqueolóxicos indicios de espazos de habitación, ten levado á 
consideración destes espazos como lugares de uso social ou ritual, e, 
mesmo, de tipo funerario pola alta presencia de fosfatos documentada 
nas análises do xacemento de Ventosiño. 


Ante a falta dunha intervención arqueolóxica que certifique a 

cronoloxía do cercado do Monte da Lagoa, e da publicación dun catálogo 
completo que permita contrastar as súas características cós diferentes 
xacementos identificados, polo de agora, limitámonos a expoñer as 
diferentes hipóteses existentes. Sinalar que polas características do 
xacemento parece pouco probable que se trate dun poboado castrexo, tal 
e como aparece sinalado nalgúns planos da Xunta. 
No que respecta a súa localización nun cumio, isto diferénciao, por 
exemplo, do xacemento da Roda de Barreiros; se ben, a súas proporcións 
son acordes á media deste tipo de xacementos catalogados por Pilar 
Prieto e Luis Cordeiro. 


Concluíndo, estamos ante un xacemento que, en base aos recentes 
estudos sobre estruturas circulares do Bronce Final, ten que ser, cando 
menos, reconsiderado (e así semella que o teñen feito Pilar Prieto e Luís 
Cordeiro) á espera das necesarias accións arqueolóxicas que ofrezan 
novos datos ao respecto dun interesantísimo patrimonio duns montes 
da nosa comarca, ultimamente ameazados polo frenético boom dos 
parque eólicos. 


BIBLIOGRAFÍA: 
PENA GRANHA, A. “Narón un Concello con historia de seu” Concello de Narón, 2010. 


WEBGRAFÍA: 

Cercado neolítico da Lagoa o Val (1 de agosto de 2017) Patrimonio Galego.net 
http://patrimoniogalego.net/index.php/95736/2017/08/castro-de- pena-grande/ 

Casas, A.( 10 de novembro de 2021) “Henge galegos: grandes círculos que abren a porta a un pasado 
descoñecido na historia de Galicia” Galicia Confidencial. 


http://www.galiciaconfidencial.com/noticia/179850-henge-galegos-grandes-circulos-abren-porta- 


pasado-desconecido-historia-galicia 

UNIVERSIDADE DA CORUNA 


DISCURSO 


Estamos de felicitacións!. O bibliotecario do Ateneo Ferrolán Fernando Rivera García foi 
elixido padriño externo da promoción do Grao de Información e Documentación. O pasado 
sábado 18 (xuño) participou no acto de entrega de diplomas ás novas tituladas da Facultade 
de Humanidades e Documentación de Ferrol. 


No acto asistiu tamén o noso presidente Xabier Montero Dongil. O Ateneo Ferrolán colabora 
coa Facultade de Humanidades e Documentación, entre outras actividades, na titoría de 
alumnas e alumnos que desenvolven as súas prácticas na nosa Biblioteca-Hemeroteca. 


Reproducimos o discurso de Fernando Rivera realizado no Salón de Actos e Despachos do 
Campus Ferrol o 18 de xuño, como padriño externo da promoción do Grao de Información e 
Documentación. Parabéns ás recentes graduadas!!! 


Reitor da Universidade da Coruña; vicerreitora; decana; madriñas; alumnas, amigas e amigos, 


Boa tarde, supoño que estaredes impacientes por recibir o voso máis que merecido diploma 


de grao, así que serei breve. 


Quero dirixir o meu agradecemento primeiro á Facultade de Humanidades e Documentación 
—a miña facultade— e por extensión a esta nosa Universidade da Coruña, pola invitación para 


participar nesta celebración. Síntome, a verdade, moi honrado. 


Quero agradecervos moi especialmente ás alumnas do grao de documentación por facerme 
partícipe da vosa ledicia sendo o voso padriño, nomeamento que levo e levarei con moito 


orgullo. 


Pertenzo á segunda promoción de Biblioteconomía e Documentación que saíu desta 
facultade hai xa 22 anos, e da que formaban parte persoas tan recoñecidas como a vosa 


madriña e profesora Rocío. 


DISCURSO 


Neste momento feliz quero lembrar precisamente ao que fora o noso padriño daquela, 
Manuel Pérez Grueiro, que pertenceu a esa xeración de bibliotecarias e bibliotecarios 
que comezaron a armar, con medios moi precarios pero con moita ilusión e arelas 
democráticas, as primeiras redes e infraestruturas bibliotecarias trala ditadura 


franquista, nun país no que estaba todo por facer. 


Foi fundador e presidiu a Asociación Bibliotecaria Galega, que pulou (entre outras 
moitas cousas) pola creación dunha escola de biblioteconomía en Galiza... Esta nosa 
escola, que tanto custou traer a Ferrol e á que deberiamos (parafraseando ao primeiro 
ministro británico William Pitt cando falaba desta cidade) protexer e coidar rodeándoa 


dunha muralla de prata. 


Todos os que o coñecemos a Grueiro sabemos da súa enerxía e paixón por facer 
cousas, converteu a súa biblioteca no nodo da acción cultural do seu concello, sacando 
adiante numerosas iniciativas como as xornadas literarias Ou a revista de estudos 
locais. E o que ten máis mérito, dándolle continuidade no tempo. Tamén, e seguindo 
as tendencias internacionais do momento, nucleou a biblioteca como un centro social 
no sentido máis amplo do termo, onde os cidadáns —tamén os excluídos- atopaban, en 
pé de igualdade, acubillo non só para alimentar as súas inquedanzas intelectuais, 
senón tamén refuxio para se resgardar materialmente do frío nos longos días do 


inverno, como el mesmo relataba, aquí, nesta facultade. 


Con el aprendemos a importancia do traballo bibliotecario, que vai máis aló das 
labores técnicas de descrición ou da organización... Os profesionais da información e a 
documentación, chamémonos  bibliotecarias, arquiveiras, documentalistas, 


museólogas... desenvolvemos algo que é máis ca un traballo. 


Non nos adicamos á mera prestación de servizos ou un intercambio de mercadorías, 


mesmo cando desenvolvemos as nosas funcións no ámbito privado. 


DISCURSO 


En moitos casos, o desempeño do noso traballo vincúlanos coa prestación dun servizo 
de utilidade pública, actuamos como garantes de dereitos da cidadanía, somos 
depositarios dun legado de saberes e responsables de transmitir a nosa memoria 
colectiva para ás xeracións presentes e futuras. Traballamos en suma, polo ben común 


e servimos á sociedade no seu conxunto. 


Quero pensar que, en certo modo, a miña modesta aportación como profesional da 
información e a documentación para con vós, se mo permitides miñas afilladas e 
desde hoxe tamén compañeiras de profesión, está inspirada en boa parte polo 


exemplo e a inmensa xenerosidade dos profesionais que nos precederon. 


Desde a miña posición profesional, tanto eu como a entidade á que represento, o 
Ateneo Ferrolán, quero reafirmar o noso compromiso de colaboración e apoio coa 
universidade (e aquí está o meu presidente, D. Xabier Montero Dondgil para respaldalo), 
porque queremos seguir sendo parte desa grande rede multidisciplinar, interpersoal e 
tamén interxeracional, que comezáchedes a tecer ao entrar polas portas desta 


institución académica. 


...E vou rematando xa: hoxe certificades o peche dunha etapa moi importante nas 
vosas vidas. podedes parar sobre o alto da montaña, como no coñecido cadro de 


Friedrich, e observar a paisaxe que se abre ante vós. 


Non vou dicir que o panorama que tedes ante vós é doado, non fai falla, xa o sabedes 
desde o momento en que elixistes cursar estes estudos (tamén os de Humanidades), 
salvando todo tipo de prexuizos infundados e visións negativas. Nesa primeira proba 


xa demostrastes que tedes personalidade e confianza nas vosas capacidades. 


DISCURSO 


Agora contades con competencias técnicas, dixitais e humanísticas, adquiridas ao 
longo destes catro anos. Estas ferramentas xunto coa vosa curiosidade infinda, 
vocación e compromiso, son toda a equipaxe que precisades para andar os vieiros 


académicos ou profesionais que decidades emprender a partir de hoxe. 


Moitos seguiredes a vosa formación académica, pode que nesta mesma facultade, 
outras incorporarédesvos a un mercado laboral pragado de precariedades, pero con 
moitas necesidades e, polo tanto, oportunidades; algunhas tentaredes emprender 
iniciativas de autoemprego; e outras prepararedes o voso ingreso na Administración 
Pública, tan precisada de profesionais conscientes e comprometidas que loiten contra 
O acoso das privatizacións encubertas e do mercantilismo interesado que asexa aos 


Servizos Públicos. 


En definitiva, tedes moitos retos por diante, deséxovos un venturoso futuro, mais non 
apartedes nunca a vista dos vosos obxectivos e da vocación polo servizo da nosa 
profesión. 


Boa tarde, e boa sorte! 


OtoS: Xoán Porto 


FERÉL 


Ateneo Ferrolán 


Un lugar de encontro para a cultura 


